Поспеху гастроляў нямала садзейнічала і тое, што беларускі тэатр музычнай камедыі быў прадстаўлены ў Калінінградзе такімі яркімі і самабытнымі акцёрамі, як Наталля Гайда, Канстанцін Лосеў, Вячаслаў Фаменка, Людміла Рабушка, Вікторыя Мазур, якія стварылі запамінальныя вобразы ў многіх спектаклях. Побач з імі выступалі іранічны Герман Казлоў, які, мяркуючы па ўсяму, абяцае стаць адным з тых аперэтачных акцёраў, якіх любяць і помняць гледачы; дасціпная, з добрымі вакальнымі дадзенымі Зінаіда Вяржбіцкая (асабліва запомнілася яна ў Ночы ў Венецыідзе сыграла вострахарактарную ролю Чыбалеты); абаяльны Аляксандр Кузьмянкоў; напоўненая ўнутраным драматызмам Ніна Белавусава і многія іншыя. Такое багацце творчых індывідуальнасцей сведчыць пра значны творчы патэнцыял тэатра і ставіць яго ў лік лепшых музычных тэатраў краіны. 